
Общински съвет 
Симеоновград
Д о к л а д н а
От Милена  Георгиева Рангелова – кмет на община

Относно : Одобряване план-сметката за относимите за календарната година
разходи за извършване на дейности по предоставяне на услугите, за които се заплаща таксата за битови отпадъци
в Община Симеоновград за 2026 година.

                      Уважаеми госпожи и господа общински съветници,

Уважаеми госпожи и господа общински съветници,

Съгласно  чл.66, ал.3, т.2 от ЗМДТ, Общински съвет одобрява план-сметка за приходите и разходите по сметосъбиране. 
Според действащото към момента законодателство одобряването на План-сметката за извършване на дейностите по предоставяне на услугите по чл.62 от Закона за местните данъци и такси /ЗМДТ/ , включва разходи за:
-Събиране и транспортиране на битови отпадъци до съоръжения и инсталации за тяхното третиране;
-Третиране на битови отпадъци в съоръжения и инсталации;
-Поддържане чистотата на териториите за обществено ползване в населените места в общината.

В изпълнение на ЗМДТ внасям за разглеждане и одобряване на План-сметка за необходимите разходи за извършване на дейностите по предоставяне на услугите по събиране, транспортиране в съоръжения и инсталации на битови отпадъци и за поддържане чистотата на териториите за обществено ползване за 2026г. на територията на община Симеоновград.
	
Проектът на план-сметка за 2026г. е направен, като са взети предвид изискванията на ЗМДТ и Закона за управление на отпадъците. Приложени са изискванията на Наредбата за определяне на размера на отчисленията по чл.60 и чл.64 от ЗУО, които се внасят в сметка на Община Харманли.

Един от основните мотиви  при определяне на размера на таксата за битовите отпадъци е да се постигне обезпечаване на дейностите и разходите, които се извършват за предоставяне на съответните услуги. Стойността на всяка услуга е формирана при спазване принципите, посочени в чл. 8 от ЗМДТ и цели възстановяване на пълните разходи за извършване на услугата. Налага се завишаване стойността на услугите, поради настъпилите промени в икономическата обстановка в страната (по-висок размер на минималната работна заплата и по-високите разходи, заложени в план-сметката), което води до по-големи разходи при предоставяне на съответните услуги.
            От няколко години насам събраната такса битови отпадъци не е достатъчна за покриване на разходите по сметосъбиране, сметоизвозване и обезвреждане на битовите отпадъци, почистването на уличните платна, тротоари, площади, алеи, паркове и други територии от населените места, предназначени за обществено ползване, както и нерегламентираните сметища, което налага дофинансиране на услугата от страна на общината.

В изпълнение разпоредбите на чл. 67 от ЗМДТ към момента, законодателят е делегирал правомощия на Общинския съвет, да извърши преценка дали определянето на таксата за битови отпадъци ще е върху количество битови отпадъци като основен начин или поради невъзможност да се установи количеството на отпадъците размерът ще се определя върху друга избрана от общинския съвет основа. Законът е предоставил на общинския съвет при условията на оперативна самостоятелност и при наличието на нормативно установените предпоставки да определи различна основа за определяне на ТБО, която да кореспондира със спецификите на местно равнище.
Обръщам внимание, че на 28.10.2025 на сайта на общината бе публикуван за обществено обсъждане проект за нова Наредба №2 за определяне и администриране на местните такси и цени на услуги на територията на община Симеоновград. Този проект е разработен във връзка с прилагане на принципа „замърсителят плаща“ при начисляване на ТБО за 2026 година.
В последствие бе обявен проекта на Закон за държавния бюджет на Република България за 2026 година, където в §13 от ПЗР се предвижда следното: 
В Закона за измененеие и допълнение на Закона за местните данъци и такси / обн., ДВ бр.88/2017 г.; изм., бр.98/2018г.; бр.14/2021г. и бр.81/2024 г./, в §16 от ПЗР се създават ал.3 и ал.4: 
"(3) Когато до 31 януари 2026 г. общинските съвети не са одобрили план-сметката за 2026 г. по чл. 66, ал. 3 и/или не са приели актовете по чл. 67, ал. 3 и ал. 6, през 2026 г. се прилагат разпоредбите на Глава трета МЕСТНИ ТАКСИ, Раздел І Такса за битови отпадъци в редакцията към ДВ, бр. 97 от 6.12.2016 г., в сила от 1.01.2017 г. и § 1, т. 16 от Допълнителните разпоредби в редакцията към ДВ, бр. 97 от 6.12.2016 г., в сила от 1.01.2017 г. 
(4) До 31 декември 2028 г., общините предоставят в края на всяко шестмесечие в Министерството на финансите информация за отчетения напредък по приемане на актовете по чл. 67, ал. 3 и ал. 6." 

Във връзка с горецитираното обстоятелство - а именно при липса или недостатъчна готовност на общините за въвеждане на новия модел за определяне и заплащане на ТБО, прилагането на същия може да бъде отложен за последващите години и въведен, когато съответната община е напълно готова, като за напредъка по подготовката следва да се представя отчет в МФ  на всеки шест месеца. 
Към настоящия момент Община Симеоновград е предприела редица действия и мерки свързани с обезпечаване на процеса по въвеждането на новите основи за ТБО. Въпреки това са необходими още допълнителни стъпки, които да гарантират реалното, ефективно и устойчиво прилагане на модела „замърсителят плаща" на територията на общината. 
Поради тази причина общината внася План-сметка за дейност „Чистота" за 2026г. с данни изчислени на старата основа – данъчна оценка/отчетна стойност на имотите.
С оглед въвеждането на еврото като официална парична валута в България от 01.01.2026г. и с оглед разпоредбите на Закон за въвеждане на еврото в Република България  план-сметка за дейност „Чистота" за 2026г., в частта и представляваща парични стойности, са изготвени и в евро. 
	 

Предвидените средства за извършване на всички услуги са в размер на 1 299 916,00лева (Приложение № 1). Планираните средства са разпределени, както следва:
1.Осигуряване на съдове за съхраняване на битови отпадъци
През 2026 г. община Симеоновград планира да закупи собствени, нови съдове за отпадъци тип – „Парков кош“, които да се монтират на места за обществено ползване – градинки, улици и др. Планираният разход е в размер на 5 000.00 лв.

2.Събиране и транспортиране на битови отпадъци до съоръжения и инсталации за тяхното третиране.
Предвидените средства за извършване на тази услуга са в размер на 300 000,00 лв. с ДДС. Заложени са необходимите средства за събиране на битовите отпадъци и транспортирането им до Регионално депо за неопасни отпадъци – гр.Харманли (РДНО). Извършването на дейностите по събирането и транспортиране на битовите отпадъци на територията на община Симеоновград ще се осъществява от фирма „Волф Милениум“ ООД гр.Хасково, съгласно сключен Договор № 277/23.10.2023г., в сила от 01.01.2024г. Тук са заложени и неразплатени разходи за сметосъбиране към 31.12.2025 в размер на 149 386,00 лв.
Честотата на сметосъбиране и сметоизвозване на битовите отпадъци за гр.Симеоновград и селата е четири пъти месечно за всички контейнери тип „Бобър“. Издадена е Заповед №370/29.10.2025г. на кмета на Община Симеоновград за определяне на границите на районите и честотата на сметосъбиране на територията на общината за 2026 г.

3.Третиране на битовите отпадъци в съоръжения и инсталации
Община Симеоновград ще заплаща цени за третиране на отпадъците в РДНО, които са приемат с  решение на Общо събрание на Регионалното сдружение за 2026 г. с  Писмо   № ОХ-18-212 / 28.10.2025 г.на Община Харманли, както следва: 
-приемане и сепариране на смесени битови отпадъци – 48,00 лв./тон с ДДС, за депониране – 40,80 лв./тон с ДДС, за оползотворяване на RDF-90.00 лв./тон с ДДС.
Предвидените средства за извършване на тази  услуга за 2026 г. са в размер на  268 800.00 лв. В тази сума са предвидени разходите за депониране на отпадъци на РДНО в размер на 61 200.00 лв., приемане и сепариране на отпадъци в размер на 72 000.00лв. и оползотворяване на RDF в размер на 4 500.00 лв. 
В необходимите средства за извършване на услугата са заложени и нужните средства за заплащане на отчисленията по чл. 60 и чл. 64 от Закона за управление на отпадъците, постъпващи в сметката в Община Харманли. По чл. 60 от ЗУО средствата са в размер на 7 500,00 лева, като сумата е изчислена при размер на отчисленията за РДНО Харманли - 5,00 лева на тон депониран отпадък. 
По чл. 64  от  ЗУО средствата са в размер на 142 500.00 лв. Разпоредбата на чл. 64, ал. 1 от ЗУО: „За обезвреждане на отпадъци на регионално или общинско депо за неопасни отпадъци и на депа за строителни отпадъци се правят отчисления в размер и по ред, определени с наредбата по чл. 43, ал. 2, на министъра на околната среда и водите, съгласувана с министъра на финансите.” Визираната наредба е НАРЕДБА № 7 от 19.12.2013 г. за реда и начина за изчисляване и определяне размера на обезпеченията и отчисленията, изисквани при депониране на отпадъци.	
       	Размерът на отчисленията, съгласно чл. 20 от НАРЕДБА № 7 от 19.12.2013 г. е в абсолютна стойност и се начислява за всеки тон депониран отпадък. Предвиденият размер на дължимите отчисления за 2026 г . е  95 лв./тон депониран отпадък.
Тези средства са на общината и при спазване на правилата за набирането им могат да се теглят обратно за дейности свързани с битовите отпадъци. Тук са заложени и неразплатени разходи към РДНО в размер на 89 200.00 лв.

4.Поддържане на чистотата на териториите за обществено ползване в населените места в общината.
Предвидените за 2026г. средства за извършване на тази  услуга са в размер на  396 630,00 лв. Заложени са необходимите средства за поддържане на чистотата на уличните платна, площадите, алеите, парковете и другите територии предназначени за обществено ползване и разходите за персонала  и издръжката в дейност“Чистота“.
        
        Общо необходимите приходи по проекта на план-сметката е в размер на 1 299 916 лв., като приходите от такса битови отпадъци са крайно недостатъчни за обезпечаване разходите на предоставяните услуги по събиране на битови отпадъци, транспортиране, обезвреждане, депонирането и сепарирането им до Регионално депо в гр.Харманли, както и за почистването на обществените територии.  Недостигът в размер на 449 916 лв. в приходната част на план –сметката е разчетен да се осигури от други местни приходи по бюджета на Община Симеоновград.  


         Във връзка с гореизложеното и  на основание чл.21 ал.1 т.7 от ЗМСМА и  Глава ІІІ Раздел І  чл. 66 и чл.67 от ЗМДТ, предлагам Общинският съвет да вземе следното:

Р е ш е н и е:

1.Одобрява план-сметката за относимите за календарната година разходи за извършване на дейности по предоставяне на услугите, за които се заплаща таксата за битови отпадъци в Община Симеоновград за 2026 година, съгласно Приложение №1.

2.Кметът на Общината да отрази определените в план-сметката приходи и разходи в Бюджет 2026 г.


Кмет на Община Симеоновград:/п/
                                              /Милена Рангелова/	


Изготвил:....................../п/.......................
Антоанета Трифонова-
директор д-я”ФСД”- гл.счетоводител

Съгласувал:................../п/.......................
М.Христозов – адвокат на ОбС

